./data/phi0914/phi00127/phi0914.phi00127.perseus-lat2.xml
Itaque nocte ad id missas aliquot Numidarum turmas medio in saltu       condiderat, quorum interdiu nemo ab statione movebatur, ne aut arma aut ipsi       procul conspicerentur  fremebant volgo in castris Romanis occupandum eum tumulum esse et       castello firmandum, ne, si occupatus ab Hannibale foret, velut in cervicibus       haberent hostem  movit ea res Marcellum, et conlegae quin imus  inquit  ipsi cum equitibus paucis           exploratum? subiecta res oculis nostris  certius dabit consilium  adsentienti Crispino, cum       equitibus ducentis  viginti, ex quibus quadraginta Fregellani,       ceteri        Etrusci erant, proficiscuntur;  secuti tribuni       militum M  Marcellus consulis filius et A  Manlius, simul et duo praefecti       socium L  Arrenius et M'  Aulius  immolasse eo die quidam prodidere memoriae  consulem       Marcellum, et prima hostia caesa iocur sine capite inventum,  in secunda omnia conparuisse quae adsolent, auctum       etiam visum in capite; nec id sane haruspici placuisse quod secundum trunca et       turpia exta nimis laeta apparuissent  ceterum consulem Marcellum tanta cupiditas tenebat dimicandi cum       Hannibale ut numquam satis castra castris conlata diceret  tum quoque vallo egrediens signum dedit ut ad locum miles esset       paratus, ut, si collis in quem speculatum irent placuisset, vasa colligerent ac            sequerentur